CELEX: 62018CN0547
Language: sk
Date: 2018-08-23 00:00:00
Title: Vec C-547/18: Návrh na začatie prejudiciálneho konania, ktorý podal Wojewódzki Sąd Administracyjny we Wrocławiu (Poľsko) 23. augusta 2018 – Dong Yang Electronics sp. z o.o./Dyrektor Izby Administracji Skarbowej we Wrocławiu

4.2.2019   
            
            
               SK
            
            
               Úradný vestník Európskej únie
            
            
               C 44/7
            
         
      Návrh na začatie prejudiciálneho konania, ktorý podal Wojewódzki Sąd Administracyjny we Wrocławiu (Poľsko) 23. augusta 2018 – Dong Yang Electronics sp. z o.o./Dyrektor Izby Administracji Skarbowej we Wrocławiu
      (Vec C-547/18)
      (2019/C 44/10)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Wojewódzki Sąd Administracyjny we Wrocławiu
      
         Účastníci konania pred vnútroštátnym súdom
      
      
         Žalobca: Dong Yang Electronics sp. z o.o.
      
         Žalovaný: Dyrektor Izby Administracji Skarbowej we Wrocławiu
      
         Prejudiciálne otázky
      
      
                  1.
               
               
                  Možno už zo samotnej okolnosti, že spoločnosť so sídlom mimo Európskej únie má dcérsku spoločnosť na území Poľska, vyvodiť existenciu stálej prevádzkarne v Poľsku v zmysle článku 44 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) a článku 11 ods. 1 vykonávacieho nariadenia Rady (EÚ) č. 282/2011 z 15. marca 2011, ktorým sa ustanovujú vykonávacie opatrenia smernice 2006/112/ES o spoločnom systéme dane z pridanej hodnoty (2)?
               
            
                  2.
               
               
                  Je v prípade zápornej odpovede na prvú otázku, tretia osoba povinná skúmať zmluvné vzťahy medzi spoločnosťou so sídlom mimo Európskej únie a dcérskou spoločnosťou, aby zistila, či prvá menovaná spoločnosť má v Poľsku stálu prevádzkareň?
               
            
         (1)  Ú. v. EÚ L 347, 2006, s. 1.
      
         (2)  Ú. v. EÚ L 77, 2011, s. 1.